經數: 二○七九

經名: 傳法正宗定祖圖

頁數: 七七一

上              欄

於緣不相□      常生生不生

第十九祖鳩摩羅多. 月支國人. 姓婆羅門氏.

夙稱不測之人. 以緣示生於此. 尋得師伽耶

舍多. 出家傳法. 行化至中天竺. 得□夜多爲

其弟子. 將滅乃以法付之. 說偈曰

性上本無生      爲對心人說

於法旣無得      何懷決不決

第二十祖□夜多. 北天竺人. 未詳其姓氏. 會

鳩摩羅多至其本國. 聞其所說業通三世. 感

悟從之. 出家得法. 乃遊化諸國至羅閱城. 得

婆修槃頭比丘爲徒. 將滅以法付之. 說偈曰

言下合無生      同於法界性

若能如是解      通達事理竟

第二十一祖婆修槃頭. 羅閱國人. 姓毘舍□

氏. 在胎嘗有聖僧. 以其夙緣告其父母. 及生

大異. 稍長從光度羅漢出家. 慕飮光修杜多

行. 尋會□夜多得傳大法. 遊化至那提國. 得

摩□羅爲徒. 將滅以法付之. 說偈曰

泡幻同無□      如何不了悟

達法在其中      非今亦非古

第二十二祖摩□羅. 那提國人. 姓刹帝利. 乃

其國王之子也. 有大神力. 父王命師婆修盤

頭出家. 已得戒付法. 遊化自西天竺以神通

自擧至月支國. 得鶴勒那比丘. 卽以法付之.

尋般涅槃. 其付法偈曰

心隨萬境轉      轉處實能幽

隨流認得性      無喜復無憂

第二十三祖鶴勒那. 月支國人. 姓婆羅門氏.

在胎及生. 頗有異跡. 尋從羅漢比丘出家納

中              欄

戒. 常林栖誦經. 以夙因緣感群鶴依之. 故得

其號. 晩因摩□羅得法. 遊化至中天竺國. 得

師子比丘爲其徒. 將滅以法付之. 復誡之曰

汝往他國. 其國有難. 而累在汝躬. 愼早付授.

無令斷絶. 偈曰

認得心性時      可說不思議

了了無可得      得時不說知

第二十四祖師子比丘. 中天竺國人. 姓婆羅

門氏. 少已出家習定. 晩又師鶴勒那. 得付大

法. 往化於□賓國. 先化正他宗者如達磨達

等甚衆. 後得長者子斯多. 決其握珠之緣. 遂

受之出家. 以其夙緣特加其名曰婆舍斯多.

斯多戒已師子乃謂曰. 適觀此國. 將加難於

我. 我豈苟[&FFFF]#. 而吾所傳如來大法眼藏今付

於汝. 汝宜奉之. 卽去自務傳化. 或有疑者. 卽

以吾僧伽梨衣爲信. 說偈曰

正說知見時      知見俱是心

當心卽知見      知見卽于今

第二十五祖婆舍斯多. □賓國人. 姓婆羅門

氏(以方言不同本傳. 凡三出其名)生有異跡. 旣遇師子. 與辯

其夙緣. 乃爲其徒. 師子知自有難. 遂預以法

付之. 斯多卽去. 歷中天竺南印土. 所化多有

異事. 遂得南天竺國王之子不知蜜多. 爲之

弟子. 與之還其前所化境. 將滅以法付之. 說

偈曰

聖人說知見      當境無是非

我今悟眞性      無道亦無理

第二十六祖不如蜜多. 南天竺國人. 姓刹帝

利. 亦多異跡. 以太子從婆舍斯多出家得果.

下              欄

尋從斯多出宮. 乃得付法. 遊化至東天竺. 得

聖童子瓔珞. 出家爲徒. 改名般若多羅. 謂

是大勢至菩薩垂跡. 將入滅乃以法付之. 說

偈曰

眞性心地藏      無頭亦無尾

應緣而化物      方便呼爲智

第二十七祖般若多羅. 東天竺國人. 姓婆羅

門氏. 初以童子遇不如蜜多. 其聖跡旣顯. 遂

從之出家納戒. 得傳法印. 遊化南天竺國. 得

其國王之子菩提多羅. 爲之弟子. 改其法名

曰菩提達磨. 此後更四十餘載入滅. 乃以法

付之說偈曰

心地生諸種      因事復生理

果滿菩提圓      花開世界起

第二十八祖菩提達磨(其名稱呼不同. 如達磨多羅之類. 凡三四說)南

天竺國人. 姓刹帝利. 蓋其國王之子也. 從般

若多羅出家. 得其付法. 謂是觀音菩薩之所

垂跡. 其後六十七年. 乃以法東來震旦其所

傳授直指人心見性成佛. 不資文字. 初至梁.

以其機緣不契乃往北魏. 止於嵩少九年. 方

得慧可. 從其心道. 其後果以大法付慧可. 幷

衣□爲信. 乃爲此土傳法之初祖也. 後去少

林而示滅度. 其傳法偈曰

吾本來玆土      傳法救迷情

一花開五葉      結果自然成

第二十九祖慧可. 武牢人. 姓姬氏. 三十捐世

書出家尋得戒. 三十二以異夢辭其本師. 混

跡於京洛. 遇達磨大師. 乃立雪斷臂. 懇心法

印. 果得其傅授. 因爲易名. 遂爲衆之所歸. 尋

經數: 二○七九

經名: 傳法正宗定祖圖

頁數: 七七二

上              欄

得三祖增璨爲之弟子. 以法付之. □往□都.

償其夙累. 其傳法偈曰

本來緣有地      因地種花生

本來無有種      花亦不曾生

第三十祖僧璨. 不知其何許人. 初以處士見

慧可尊者. 不稱姓名. 因問法發悟. 乃師之出

家. 遂命今法名納戒. 可祖乃以法付之. 去隱

舒州□公山三十載. 方爲衆所歸. 尋得道信

以沙彌師之. 道信旣納戒. 卽以法付之. 其後

孑然乃南遊于羅色山. 其傳法偈曰

花種雖因地      從地種花生

若無人下種      花地盡無生

第三十一祖道信. □陽人. 姓司馬氏. 以穎悟

得法於三祖. 至唐初乃居□之雙峰山. 途中

得奇童. 度爲弟子. 遂名之曰弘忍. 尋以法幷

前祖信衣付之. 後乃滅度. 其傳法偈曰

花種有生性      因地花生生

大緣與信合      當生生不生

第三十二祖弘忍. □陽黃梅人. 姓周氏. 生有

殊相. 有賢者見之曰. 此具大人相. 所不及如

來者七種耳. 師四祖道信. 出家納戒. 尋得其

付法繼居破頭山(卽雙峰是)敎化大盛. 咸亨中客

有盧居士. 自稱慧能. 自嶺南而來趨其法會.

忍祖器之. 以其所呈法偈. 遂以居士傳法. 幷

以衣□. 說偈曰

有情來下種      因地果還生

無情旣無種      無性亦無生

第三十三祖慧能. 新州新興人. 姓盧氏. 初以

至孝事母. 家貧以□薪爲資. 因聞商客誦經.

中              欄

乃知五祖弘忍傳佛心印. 遂備資與母. 辭去

就黃梅以心其法. 見五祖相契. 竊以居士受

法. 南還廣州落髮於法性寺. 得具戒後居韶

陽曹候溪. 大爲四衆所歸. 方以其法普傳前

祖所授衣□. 則置之於其所居之寺. 其後說

偈示徒以顯其法. 偈曰

心地含諸種      普雨悉皆生

頓悟花情已      菩提果自成

竺大力者. 第二十三祖鶴勒那之弟子也. 以

漢獻帝之世至于洛邑. 後乃適吳. 與康僧會

相遇. 僧會嘗問大力曰. 仁者師誰. 曰吾師鶴

勒那. 僧會曰. 鶴勒之徒如仁者幾何人. 復有

過之者耶. 大力曰. 似我者三千. 若其穎出但

一上人耳. 其號師子比丘. 其人密受正法. 與

我師繼世. 方揚化於北天竺國

泉馱跋陀. 天竺人也. 本姓釋迦氏. 甘露飯王

之後也. 初會秦僧智嚴於□賓國. 乃懇請跋

陀偕來諸夏. 傳授禪法. 初至長安. 其後乃之

廬山. 遂出其禪經與遠公同譯. 譯成遠公爲

之序. 嘗謂遠公曰. 西土傳法祖師. 自大迦葉

直下相承. 凡有二十七人. 其二十六祖近世

滅度. 名不如蜜多者. 所出其繼世弟子曰不

若多羅者. 方在南天竺國行其敎化(達磨未繼世作)

(祖. 故未稱之)故其禪經曰. 佛滅度後 . 尊者大迦葉.

尊者阿難(云云)乃至不如蜜多羅. 諸持法人. 以

此慧燈次第相傳. 我今如其所明. 而說是義.

所聞者卽達磨多羅也. 後爲二十八祖. 故遠

公序曰. 達磨多羅. 西域之俊. 禪訓之宗. 寶林

傳所謂. 跋陀嘗與遠公言其傳法諸祖世數.

下              欄

固驗於禪經矣. 愚考其□譯禪經之時. 乃先

於付法藏傳六十二年而已. 有二十八祖而

付傳. 輒出魏氏毁敎之後. 但列二十四世. 妄

斷其相付法人於此便絶. 反于禪經. 豈其欲

有所欺乎. 愚正宗論嘗指其傳之非詳矣. 然

其謬書可焚也

曇摩迦羅者. 中印土人. 以魏黃初壬寅二年.

至于許昌. 許昌僧光璨嘗問曰. 西國有何勝

師. 以何法住持. 迦羅曰. 西土凡有二大士. 一

曰摩拏羅(二十二祖也)一曰鶴勒那(二十三祖也)皆傳正

法. 以法住持. 其一化西印土. 其一化中天竺

國

僧祐者. 本齊人. 歸梁以持律知名. 嘗著出三

藏記. 其薩婆多部相承傳目錄曰. 娑羅多羅

(二十五祖)弗若蜜多(二十六祖)不若多羅(二十七祖)達磨多羅(二十

八祖)祐尋終於梁也

支强梁樓者. 中天竺國人也. 以前魏陳留王

世至洛陽. 與曇諦康僧鎧輩鐸經. 因謂諸僧

曰. 我昔在西域. 嘗往□賓國. 至蔥塗源. 入其

象白山. 見達磨達年壽甚高. 謂其得法之師

師子尊者. 嘗爲彌羅□王起難橫害. 先難預

以其相承大迦葉所傳佛之心印妙法付其同

學(達磨達同學)號婆舍斯多也(二十五祖也)復授衣爲信. 其

時卽遣往化於南天竺國. 支强自謂. 亦相識

婆舍斯多. 然諸祖事跡. 自七佛以來至乎二

十五祖婆舍斯多. 乃此支强之所譯也

那連耶舍者. □賓國人也. 以東魏孝靜之世

至于□都. 初與處士萬天懿譯出尊勝陀羅

尼. 後因謂天懿曰. 西國諸祖二十七大士. 亦

經數: 二○八○

經名: 傳法正宗論卷上

頁數: 七七三

上              欄

受持此經. 然二十七祖號般若多羅. 其所出

繼世弟子. 曰達磨多羅者. 昔當魏明帝世正

光元年至于洛陽. 其人亦喜此經. 萬天懿曰.

然此大士我亦聞其當於祖位傳佛正法. 不

悉其後. 復有繼之者乎. 耶舍遂以偈答之. 其

說皆隱語. 凡自七佛至二十七祖與達磨二

十八祖傳受之事. 蓋此耶舍之所譯也

婆羅芬多者. 中天竺人也. 以前魏廢帝齊王

之嘉平二年來洛陽. 至晉太始三載. 其弟子

摩伽陀復來芬多因問曰. 汝在西時. 頗遊北

天竺耶. 或謂師子尊者無辜爲其國王所害

是否. 今復有傳法者與其相繼耶. 摩伽陀曰

然. 師子害死至今二十三白. 有沙門號婆舍

斯多. 本□賓國人. 先難得其付法授衣. 卽日

去之. 方於中天竺大隆佛事. 芬多謂其弟子

曰. 我亦聞之. 汝言驗矣. 當時好事者卽書留

于白馬寺. 後有玄朗 法師者. 得於其寺乃傳

於世

□那者. 不知其西域何國人也. 未詳何時至

諸夏. 唐天寶中. 與河南尹李常者相會. 常問

曰. 天竺禪門祖師多少. □那曰. 自大迦葉直

至般若多羅. 凡有二十七祖. (不言達磨以其爲此土初祖也. 若)

(總以西土言之. 乃有二十八祖也)若□師子尊者旁出. 達磨達

四世二十二人. 總有四十九祖. 若從七佛至

此璨大師(時慶三祖璨師舍利作齋)不括橫枝. 凡有三十一

世. 常又問他僧曰. 余見祖圖. 或引五十餘祖.

至其枝派差殊宗族不定. 或但有空名. 此何

以然. 時有六祖弟子曰智本禪師. 對曰. 斯蓋

後魏之時佛法毁廢. 當時有僧曇曜. 於倉卒

中              欄

間單錄諸祖名目. 不暇備寫. 懷之亡於山谷.

後三十餘年當其君孝文帝之世. 曜出之與

衆絹綴. 爲付法藏傳. 其差誤亡失事實. 乃曇

曜之所致也. 然愚嘗考. 曇曜輩所爲付法藏

傳. 其文誠類單錄. 自彌遮多迦至乎師子羅

漢. 凡七祖師最缺. 殊無本末. 亦李常所謂祖

圖但空有其名者. 此是也

裴休字公美. 自唐會昌中以兵部侍郎御史

大夫同平章事. 號爲名相. 撰圭峰密師傳法

碑曰. 釋迦如來最後以法眼付大迦葉. 令祖

祖相傳. 別行於世. 非私於迦葉而外人天聲

聞菩薩也. 自大迦葉至於達磨. 凡二十八世.

達磨傳可. 可傳璨. 璨傳信. 信傳忍. 忍傳能爲

六祖

劉□字耀遠. □州歸義人也. 天祐中. 始以軍

事衙推仕. 及開運初. 授司空平章事. 又監修

國史故其撰唐書神秀傳曰. 昔後魏未有僧

達磨者.  本天竺國王子. 以護國出家入南海

得禪宗妙法. 自釋迦相傳有衣□爲記. 世相

付授. 初來至梁詣武帝. 帝問以有爲之事.

達磨不悅. 乃之魏隱於嵩山少林寺而卒. 其

年魏使宋雲. 於蔥嶺□見之. 門徒發其墓但

見衣履而已. 達磨傳慧可. 慧可傳僧璨. 僧璨

傳道信. 道信傳弘忍. 弘忍傳慧能神秀. □卒

於宋太保

傳法正宗記定祖圖卷第一

下              欄

1傳法正宗論卷2上

3宋藤州東山沙門釋契嵩著

第一篇

隋唐來. 達磨之宗大勸. 而義學者疑之. 頗執

付法藏傳. 以相發難. 謂傳所列但二十四世.

至師子祖而已矣. 以達磨所承者非正出於

師子尊者. 其所謂二十八祖者. 蓋後之人曲

說. 禪者或引寶林傳證之. 然寶林亦禪者之

書. 而難家益不取. 如此□□. 雖累世無以

驗正. 吾嘗病之. 因探二傳. 竊欲質其是非. 及

觀所謂付法藏傳者. 蓋作於後魏出乎眞君

毁佛之後. 梵僧吉迦夜所譯. 視其各傳品目

而祖代若有次第. 及考其文. 則師資授受. 與

其所出國土姓氏. 殊無本末其稍詳者. 乃其

旋採於三藏諸部. 非其素爾也. 大凡欲爲書

序人世數前後. 必以其祖□父子親相承襲

爲之效. 又其人姓族州土. 與其事之所以然.

皆不失端倪. 使後世取信. 乃謂之史傳. 今其

書則謂之傳. 其事則不詳. 若其序彌遮迦多

佛陀難提比羅長老. 至于婆修槃陀. 摩拏羅.

鶴勒那. 夜奢. 與師子羅漢者七祖師. 皆無其

師弟子親相付受之義. 而佛陀難提鶴勒那

與師子三祖. 最4闕前傳. 旣不見所授. 而後

之傳但曰次付次有復有某比丘云云. 付受

果不分明詳備. 又何足爲之傳而示信於後

世耶. 其傳師子比丘. 謂□賓國王邪見. 因以

經數: 二○八○

經名: 傳法正宗論卷上

頁數: 七七四

上              欄

利劍斬之. 頭中無血. 唯乳流出. 相付法人於

此便絶. 吾謂此說大不然也. 嘗試評之. 如其

爲迦葉傳曰. 佛垂滅度告大迦葉云. 我將涅

槃. 以此深法用囑累汝. 汝當於後敬順我意.

廣宣流布無令斷絶. 然則後世者. 旣承佛而

爲之祖. 可令其法絶乎. 又□多傳謂. 其意

欲涅槃. 特以提多迦未誕. 待其生付法方化.

其傳迦那提婆謂. 以法勝外道. 遂爲外道弟

子所害. 提婆乃忍死. 說其夙報. 以法付羅○

羅方絶. 今師子旣如□多提婆爲之祖. 豈獨

便死而不顧法耶. 夫承如來作出世之大祖.

非聖人不可預焉. 今師子預之. 是必聖人也.

安有聖人而不知死於夙報. 知其死又奚肯

不預命. 而正傳其法使之相襲爲後世之師

祖邪. 縱其傳法相承之緣止此聖人. 亦當預

知以告其絶. 苟不知其死而失傳失告. 又何

足列於祖而傳之乎. 與之作傳. 固宜思之. 假

令梵本素爾. 自可疑之. 當留其闕以待來者.

烏得信筆遽爲是說起後世諍端以屈先聖 .

可不懼乎傳燈錄曰. 昔唐河南尹李常者. 嘗

得三祖璨師舍利. 一日飯沙門落之. 因問西

域三藏僧□那曰. 天竺禪門祖師幾何. □那

曰. 自大迦葉至乎般若多羅. 凡有二十七祖.

若□師子尊者傍出. 達磨達之四世自二十

二人. 總有四十九祖. 若自七佛至此璨大師.

不括橫枝. 凡三十七世. 常復問席間耆德曰.

余嘗視祖圖. 或引五十餘祖. 至于支派差殊

宗族不定. 或但空有其名者. 此何以驗之. 適

有六祖弟子號智本禪師者. 對曰. 此因後魏

中              欄

毁敎. 其時有僧曇曜. 於倉黃中單錄乎諸祖

名目. 持之亡於山野會文成帝復敎. 前後更

三十年. 當孝文帝之世. 曇曜遂進爲僧統. 乃

出其所錄. 諸沙門因之爲書. 命曰付法藏傳

(付法藏傳. 亦云. 曇曜所撰)其所差逸不備. 蓋自曇曜逃難已

來. 而致然也. 以吾前之所指其無本末者. 驗

今智本之說. 誠類採拾殘墜所成之書. 又其

品目曰. 某付某果. 所謂單錄. 非其元全本

者也. 若寶林傳者. 雖其文字鄙俗序致煩亂

不類學者著書. 然其事有本未. 世數名氏亦

有所以. 雖欲竊取之及原其所由. 或指世書.

則時所無有. 或指釋部. 又非藏經目錄所存.

雖有稍合藏中之云者. 亦非他宗之爲. 余常

疑其無證. 不敢輒論. 會於南屛藏中適得古

書號出三藏記者. 凡十有五卷. 乃梁高僧

僧祐之所爲也. 其篇曰薩婆多部相承傳目

錄記. 祐自序其端云. 唯薩婆多部. 偏行於齊

土. 蓋源起天竺流化□賓. 前聖後賢重明疊

耀. 自大迦葉至乎達磨多羅. 凡歷二卷. 總百

餘名. 從而推之. 有曰婆羅多羅者. 與乎二十

五祖. 婆舍斯多之別名同也(其義見於本傳)有曰弗

若蜜多者. 與乎二十六祖. 不如蜜多同其名

也. 有曰不若多羅者. 與乎二十七祖. 般若多

羅同其名也. 有曰達磨多羅者. 與乎二十八

祖. 菩提達磨法俗合名同也(其義見於本傳)其他祖同

者. 若曰□多堀. 或上字同而下異. 或下字異

而上同. 或本名反而別名合者. 如商那和脩.

曰舍那婆斯之類是也. 此蓋前後所譯梵僧.

其方言各異而然也. 唯婆舍而下四祖師其

下              欄

同之尤詳. 其第一卷目錄所列. 凡五十三人.

而此四祖最相聯屬. 而達磨處其末. 此似示

其最後世之付受者也. 其所列員數之多者.

蓋祐公前後所得諸家之目錄. 不較其同異.

一皆書之. 雜以阿難師子尊者所傍出諸徒.

故其繁也如祐序曰. 先傳同異. □錄以廣聞.

後賢未絶. 製傳以補闕. 然其大略與寶林傳

傳燈錄同也. 若祐公者. 以德高當時. 推爲

律師. 學而有識. 而人至于今稱之. 然其人長

1于齊而老*于梁. 所聞必詳. 今其爲書亦可

信矣. 以之驗師子比丘雖死. 而其法果有所

傳. 婆舍而下四祖其相承不謬. 不亦大明乎.

傳燈所載誠有據也. 嗚呼祐之書. 存于大藏

周天下. 其幾百年也. 而未始得其所發. 將古

人之不見乎. 而至人之德其晦明亦有數耶.

然吾考始譯斯事者. 前傳皆曰. 初由中天竺

國沙門號支疆梁樓. 嘗往□賓國. 於其國之

象白山. 會達磨達比丘. 其人老壽出於常數.

乃師子祖傍出之徒. 支疆因以師子之後其

法興衰問之. 達磨達曰. 如來之法傳大迦葉.

以至吾師子大師. 然吾師知自必遇害. 未死

預以法正付我同學南天竺沙門婆舍斯多.

亦名婆羅多那(寶林傳云. 北天竺則呼爲婆羅多羅. 與三藏記□同. 此云多那. 蓋譯有)

(楚夏耳)復授衣爲信. 卽遣之. 其國其人方大爲

佛事于彼. 支疆曰. 然我識其人也. 支疆遂以

前魏陳留王曹奐之世至于洛邑. 初館白馬

寺. 時魏室方危. 奐憂之. 數從問其興亡. 支疆

皆以隱語答之. 因會沙門曇諦康僧鎧輩. 譯

出衆經及諸祖付受事跡. 傳于中國. 以此驗

經數: 二○八○

經名: 傳法正宗論卷上

頁數: 七七五

上              欄

知. 中國先有祖事. 非權輿於付法藏傳耳. 然

支疆譯出其事. 至乎拓跋燾誅沙門. 歷百九

十餘年矣. 而支疆之說固已傳*于世也. 吾料

其百九十餘年之間. 必復有傳其事而東來

者. 祖數益添. 已不止於二十五年矣. 但不

1辯其傳來何人耳(吾近以禪經驗. 當時添祖數必矣)蓋吉迦夜

曇曜. 當其毁敎之後. 資舊本先爲其書雜衆

經. 以其國勢揚之. 其時縱有私傳其事者. 固

不如曇曜所發之顯著也. 後之人不能尋其

所以. 徒見其不存於藏中. 卽謂曲說. 又後世

天下數更治亂. 雖復得之者. 或南北相絶. 或

歲月益遠. 其書旣素無題目. 或譯人之名亦

亡. 以之爲書者. 復文詞鄙俚飾說過當. 故令

學者愈不信之. 又云. 有□賓沙門那連耶舍

者以東魏孝靜之世至□. 而專務□譯. 及

高氏更魏稱齊. 乃益□衆經. 初與處士萬天

懿譯出尊勝菩薩無量門陀羅尼經. 因謂天

懿曰. 西土二十七祖亦尊此經. 復指達磨其

所承於般若多羅. 謂此土繼其後者法當大

傳. 乃以讖記之. 復出已譯祖事. 與天懿正之.

而楊衒之名[&FFFF]#集亦云. 耶舍嘗會此東僧曇

啓者于西天竺. 共譯祖事爲漢文. 譯成而耶

舍先持之東來. 然與支疆之所譯者. 未嘗異

也. 夫自七佛至乎二十五祖婆舍斯多者. 其

出於支疆之所譯也. 益至乎二十七祖與二

十八祖達磨多羅. 西域傳授之事跡者. 蓋出

於耶舍之所譯也. 推寶林傳燈二書. 至於曇

曜其始單錄之者. 其本皆承述於支疆耶舍

二家之說也. 但後世人人筆削異耳. 曰支疆

中              欄

何以得如此之詳耶. 曰支疆中天竺人也. 其

去師子尊者之世至近. 而相見婆舍斯多. 又

得與達磨達論之. 故其所知備也. 若出三藏

記者. 蓋別得其傳於齊梁之間耳. 僧祐曰. 薩

婆多部源起於天竺. 而流化於□賓. □賓國

者. 蓋師子祖所化之地. 亦其遇害于此. 祐

之言詳也. 又曰. 此部偏行於齊土者. 祐齊人

也. 是必西人先達磨東來. 而傳之於齊. 祐於

其國遂得之爲書. 但亡其譯人之名耳. 不然

則祐何從而傳耶. 苟謂震旦禪者爲之. 而祐

之時何嘗稍有達磨之徒耶. 又何出乎薩婆

多部. 而律者書之乎. 大凡*辯事. 必以理推

必以跡驗. 而然後議其當否. 反是雖有神明

如蓍龜. 將如之何. 昔神淸譏禪者. □曰. 達磨

聞其二弟子被秦人□之廬山. 乃自來梁. 梁

旣不信. 以望氣遂之于魏因引師子尊者死

時當此齊世. 而達磨遣二弟子適屬乎晉. 遂

以其年代相違而折之. 夫師子之死也. 乃當

前魏廢帝齊王之世(以甲歷計之. 當在丁卯 . 寶林傳誤云己卯)齊王

者. 亦魏王曹芳所封之號也. 淸輒以爲後之

南齊(注淸之書亦曰南齊)其所謂被□於秦人者. 蓋佛馱

跋陀也. 跋陀誠達磨法門之猶子也. 謂聞其

被□遂自來梁. 夫祖師所來. 乃順大因緣以

傳佛心印. 豈獨以二弟子被□而至耶. 此言

非理. 淸安可輒取以資其相非. 然斯不足裁

也. 若淸曰. 但祖師之門天下歸仁焉. 禪德自

高. 寧俟傳法然後始爲宗敎者歟. 淸之言苟

簡也. 昔如來將化. 謂大迦葉曰. 吾以正法

眼付囑於汝. 汝宜傳之勿使斷絶. 然則大聖

下              欄

人欲其以正法相承. 自我爲萬世之宗. 以正

衆證. 以別異道. 非小事也. 今曰寧俟傳法以

爲宗敎. 豈吾徒之謂乎. 而必執付法藏傳. 以

*辯二十八祖者. 謂後世之曲說. 又不能曉達

磨多羅是其法俗合名. 以謂非今菩提達磨

者. 何其未之思也. 夫讀書不能*辯其道之眞

僞. 究其事之本末. 曷異乎市人□書. 雖更

萬卷何益其所知. 淸自謂能著書發明而學

也. 如是之不詳. 豈謂高識乎. 若寶林傳. 其所

載諸祖之傳受相承名氏異同. 與其所出之

國土者. 大體與他書同. 果是也. 吾有取焉. 但

其枝細他緣張皇過當. 或煩重事理相反. 或

錯誤差舛. 殆不可按. 是必所承西僧. 泛傳不

審而傳(去聲)之者不能裁之. 吾適略而不取也.

亦禪者朴略. 學識不臻. 乃輒文之迂疏倒錯.

累乎先聖眞跡不盡信於世. 其雖欲張之. 而

反更弛之. 夫著書以垂法於無窮. 固亦聖賢

之盛事也. 安可妄爲後世之徒好欲自名. 竊

取古人之物. 而競爲其說. 如此者何限. 吾

常爲之太息. 雖不能高文慷慨. 皆欲[&FFFF]#衆煩

雜使大聖人之道廓然也. 適以禪律諸家之

書. 探其事實. 修而正之. 其理不當而其言冗

僞者. 則削之. 其舊雖見而不甚備者. 則採其

所遺以廣之. 斷自釋迦如來至此第六祖大

鑑禪師. 總三十四聖者. 如來則爲之表. 次聖

則爲之傳. 及大鑑之後法旣廣傳. 則爲分家

略傳諸祖. 或橫出其徒者. 則爲旁出傳. 其人

有論議. 正宗得其實者. 則爲之宗證傳. 與其

前後所著之論. 凡四十餘篇. 幷其祖圖. 勒爲

經數: 二○八○

經名: 傳法正宗論卷上

頁數: 七七六

上              欄

十二卷. 命曰傳法正宗記

第二篇(此篇幷後卷二篇是續作)

余昔引出三藏記所載四祖師者. 以質付法

藏傳之謬. 遂爲書. □今七年矣. 然出三藏記

所錄者槪見耳. 猶恐其未能斷天下之苟諍.

適睹禪經及修行地不淨觀經序. 而傳法衆

聖. 果二十八祖備矣. 婆舍斯多而下四祖師.

其名昭然若揭日月. 僧祐所錄誠有根本. 而

吉迦夜1闕傳. 益不足考也. 學者相黨其○○

亦可息矣. 夫禪經者. 蓋出於菩提達磨. 而

佛馱跋陀羅所譯. 廬山慧遠法師序之(本經其序. 或)

(亡出遠名. 進出三藏記見之最詳也)不淨觀經其序亦宋僧慧觀

之所著. 達磨者如來直下之相承者也. 佛馱

跋陀羅乃佛大先之弟子. 而達磨法門之猶

子也. 慧遠法師蓋承於佛馱跋陀. 慧觀又跋

陀之弟子者也. 其所說其祖與宗固宜詳而

備之也. 禪經曰. 佛滅度後尊者大迦葉. 尊者

阿難. 尊者末田地. 尊者舍那婆斯(此卽商那和修也)

尊者優波□(卽□多也)尊者婆須蜜. 尊者僧伽又

(靈隱藏經. 於僧伽下寫爲又字. 初卽取其又字之義. 後見他處經. 寫曰僧伽羅叉. 乃省

前又字2悟耳. 然僧伽)

(羅叉. 卽吾宗師子祖旁出之祖也. 辯在吾解誣之文內甚詳)尊者摩拏羅(吾嘗*辯此. 當是)

(稱二十五祖婆羅多羅. 其謂又尊者. 是必以二十五祖又承二十四祖師子. 其相繼未嘗絶

也. 今其經本或云. )

(達磨多羅. 蓋後世傳寫之誤也. 若達磨多羅卽是其說經之人. 乃不若多羅傳法之弟子也.

豈有弟子說法. 而先)

(於其師自稱尊者邪. 寫爲達磨多羅者. 亦字與婆羅多羅相近故也. 古德亦有辯此. 謂是

摩□羅. 恐亦未然. 今)

(且從先德耳)乃至尊者不若蜜多羅(但多蜜字與傳燈錄諸說異耳)諸

持法者. 以此慧燈次第傳授. 我今如其所聞

而說是義. 若夫禪經所稱尊者大迦葉者. 此

吾正宗之第一祖者也. 其曰乃至尊者不若

中              欄

蜜多羅者. 此吾正宗之第二十七祖者也. 與

其弟子說經之者達磨多羅者. 乃吾正宗之

第二十八祖者也. 以寶林傳燈衆說. 所謂二

十八3十祖者. 相與較其名數未曾差也. 禪

經不以其次第. 而一一稱乎諸祖之名者. 必

當時欲專說法. 略之而然也. 但示其首末之

人. 則餘祖在乎其中可知也. 修行地不淨觀

經序曰. 傳此法至□賓(□賓. 卽師子祖所化之國也)轉至富若

蜜多(卽不如蜜多也)富若蜜多亦盡諸漏. 具足六通.

後至其弟子富若羅(卽般若多羅也)亦得應眞. 此二人

於□賓中爲第一敎首(按寶林傳燈云. 此二尊者. 盛化東天竺南天竺. 此云爲)

(□賓敎首. 必□賓僧4從. 推仰其人. 爲承法之宗首也. 或恐二人亦嘗來往□賓國也)富

若蜜多

去世已五十餘年. 弟子去世二十餘年(慧觀乃跋陀弟)

(子也. 此二人. 5同終於宋. 今慧觀經序. 推其承法宗祖. 與跋陀廬山所譯□同. 但其經

題目輒異. 又推富若)

(蜜多富若羅二6祖. 師入滅之年. 與寶林傳燈二書. 前後相差. 詳此或慧觀於跋陀之後重

譯其經之文. 而自)

(序之. 或承其7泛傳. 謂富若羅入滅. 遂以書之. 或寶林慧觀所聞於西僧者. 其部類宗計

各不同. 或五竺泛)

(傳不的. 或傳至此土. 年代[&FFFF]#遠. 重經滅敎. 而傳寫者. 誤至其差舛耶. 但取其承法宗

祖眞正入滅之年. 雖)

(稍差亦不甚妨. 如衆家說佛生日不等. 豈可便謂非吾佛也. 8按慧皎傳云. 跋陀終在元嘉

六年. 而慧觀元嘉十)

(三年方製勝□經序. 知慧觀沒在跋陀之後)曇摩多羅菩薩(卽達磨多羅也)與佛

陀斯那(卽佛大先者也)俱共諮得高勝宣行法本. 佛陀

斯那化行□賓爲第三訓首(其序亦與遠公序皆見於出三藏記第九卷)

若慧觀所謂富若蜜多者. 亦吾正宗之二十

六祖也. 所謂富若羅者. 亦吾正宗之二十七

祖也. 所謂曇摩多羅菩薩者. 亦吾正宗之二

十八祖也. 所謂佛陀斯那者. 卽菩提達磨同

稟之佛大先者也. 其所謂傳此法至□賓. 轉

至富若蜜多者. 蓋謂二十四師子祖始傳至

9於□賓. 而更自二十五祖婆舍斯多. 展轉

下              欄

而至乎二十六祖矣. 其不必皆列乎. 師子斯

多二祖師之名者. 文欲略也. 但二書文字稍

異. 或具或略. 與今宗門衆說小差. 蓋其譯有

楚夏耳. *按慧皎高僧傳云. 佛馱跋陀羅. 受

業於大禪師佛大先者也(傳或爲光字10等誤也)始在□賓.

以僧智嚴所請. 遂與之東來. 初詣羅什於長

安. 每與什議論. 相得甚善. 嘗謂什曰. 君所釋

不出人意. 而致高名何邪. 什曰. 吾年老故爾.

何必能稱美談. 尋爲秦僧以事苟排跋陀. 遂

來廬山遠法師. 爲其致書解□. 因從之譯出

禪經. 僧祐出三藏記傳跋陀亦曰. 於廬山與

遠公譯出禪數諸經. 今國朝印本禪經. 其端

題曰東晉三藏佛馱跋陀羅譯. 此明其與遠

公同譯是也. 所謂跋陀受業於大禪師佛大

先者. 佛大先本二十七祖般若多羅受法之

弟子. 與菩提達磨蓋同嗣之弟兄也. 故遠公

序禪經曰. 今之所譯出. 自達磨多羅與佛大

先. 其人西域之雋禪訓之宗. 寶林傳曰. 佛大

先乃跋陀之弟子. 菩提達磨始亦學小乘禪

觀於跋陀. 後與大先皆稟法於般若多羅. 若

夫大小乘互爲其師弟子. 如鳩摩羅什般頭

達多之類. 西域多有. 豈達磨等始亦稍問禪

觀於跋陀. 其後跋陀□悟大法於達磨耶. 而

致二書之言如是也. 然彼雖小法. 亦恐聖人

示必有師承耳. 若記傳謂達磨乃觀音垂跡.

方七歲卽知四韋陀典五明集慕法. 遂博通

三藏. 尤工定業. 又何必資學於人耶. 夫寶

林傳之說. 與禪經誠相近. 但其序致似倒耳.

或寶林西僧傳之者未精乎. 以禪經斷之. 理

經數: 二○八○

經名: 傳法正宗論卷下

頁數: 七七七

上              欄

無師傳其弟子之經也. 今跋陀傳譯達磨禪

經. 而跋陀乃達磨之徒. 吾固以慧皎遠公之

言爲詳. 推此則跋陀果佛大先之弟子. 而達

磨之法姪. 慧觀經序亦曰. 曇摩羅以是法要

傳與婆陀羅也(婆陀羅. 卽跋陀羅也. 寶林傳但稱跋陀. 指般若多羅. 現在南天竺. )

(未見其傳法. 寶林未可爲據)今佛馱跋陀. 傳其諸父之經. 列其

祖師之名氏. 固亦親矣不謬也. 寶林傳曰. 佛

馱跋陀嘗謂遠法師云. 西土已有二十七祖.

而不若多羅方化于南天竺國者. 此其效也

(不若多羅尙在達磨未繼世作祖故未稱之)佛馱跋陀傳云. 跋陀旣爲

秦僧所□. 遂與其弟子慧觀等四十餘人俱

發. 神智從容初無異色. 驗此則慧觀序述其

宗祖. 抑亦得之於跋陀也. 詳其序意. 則不

淨觀經宜與禪經一也. 但未見其元本. 不卽

裁之. 考跋陀譯經之時. 方在晉安義熙七八

年之間. 而菩提達磨來梁. 適在普通之初. 其

歲數相前後. 不□百年. 是蓋達磨壽考出於

常數而然也. 故梁武碑達磨曰. 厥壽百五十

歲(續高僧傳亦如此云)梁帝蓋以人事而言之耳. 若其死

菩而復提隻履西歸. 又安可以歲數而計其

壽考邪. 吾嘗推跋陀譯經之年. 而達磨當是

方二十七歲耳. 酌其演說禪經. 固在其已前

矣. 序曰. 西域之俊禪訓之宗者. 是必跋陀知

其聖人與世有大因緣當襲禪祖. 預與遠公

言之也. 然跋陀自亦不測之人. 宜其知達磨

之聖人也. 若1非傳法衆聖. 其事跡始自支

疆梁樓譯出爲書曰續法傳. 會拓跋燾毁敎.

又疆之書遂逸. 其後有曇曜吉迦夜輩. 復綴

成書. 其所載或全或2闕. 更後3世周武唐武

中              欄

宗毁敎. 其書又亡. 又後世者雖復採拾各以

爲書. 而全*闕益差. 古今辨此雖衆. 援引煩

雜皆不足斷. 不若以今禪經與慧觀之序證

之爲詳. 然世之所執以諍吾宗門者其最推

付法藏傳耳. 今考其書. 蓋成於後魏延興之

二年. 而佛馱跋陀所譯禪經. 乃出於晉安義

熙七八年之間. 而義熙前於延興已六十二

載矣(譯禪經在義熙七八年. 蓋按僧祐出三藏記跋陀傳云. 至廬山自夏□冬. 譯出禪經.

卽以義熙)

(八年. 遂適[&FFFF]#州. 慧皎高僧傳亦云. 跋陀至廬山停歲許. 復西適江陵. 付法藏傳後出於

延興二年. 卽見於其)

(書之端)如此則禪經誠先見於南朝. 而付法藏

傳後出於北朝毁敎之後耳. 今獨執其一方.

後出補亡之書. 以抗其先見之全本者. 可爲

當乎. 說者曰. 支疆梁樓先作續法傳. 元有二

十五祖. 至婆舍斯多. 謂傳法之人不自師子

比丘卽絶. 又曰. 吉弗煙與曇曜. 同時別修

此爲五明集(蓋廣乎付法藏傳者也. 吉弗煙亦吉迦夜也)亦謂有二十

七世. 不止於師子祖而已矣. 其所以*闕者.

蓋曇曜初遇魏武毁法之難. 倉卒單錄奔竄

山澤. 而亡之也. 以今禪經與慧觀之序所備

二十八祖. 驗其所謂元有之者. 果是而相傳

不謬也. 其過誠由曇曜之所致也. 五明集亦

不復見. 雖有稍得之者. 或別命其名目. 如寶

林傳. 聖□集之類. 又不列譯人之名氏. 後世

復不能考其實. 但以曇曜先綴集者. 輒與吉

迦夜兩出其名. 然迦夜之書非其正本. 固可

見矣. 學者不識但視其書曰. 師子比丘爲□

賓國王邪見. 因以利劍斬之. 頭中無血唯乳

流出. 相付法人於此便絶. 乃以爲然. 殊不料

昔之學輩黨宗. 故爲此說相4[&FFFF]#. 以起後世者

下              欄

不信. 假令其實無相付法之人. 而識者直□.

但不書其承法之者. 而人亦自見其闕矣. 何

必輒書其便絶耶. 然其言酷且俗. 誠滅敎之

後不逞者. 幸其前傳亡本. 因師子之事. 而妄

爲之嗣. 託乎梵僧吉迦夜之名以行. 然吉迦

夜亦名吉弗煙. 諸家謂其嘗著五明集. 不止

乎二十四世. 以此驗付法藏傳. 託之迦夜不

其然乎. 縱曇曜當時不爲亦周武毁敎之後.

說其人輒作必矣. 不爾則禪經與出三藏記

皆備. 而此何特無耶. 吾謂其謬書可焚也

(卽付法藏傳)

傳法正宗論卷5上

傳法正宗論卷6下

*宋藤州東山沙門釋契嵩著

第三篇

客有謂余曰. 我聞正宗以心傳心而已矣. 而

子必取乎禪經何謂也. 曰吾取禪經. 以其所

出祖師名數備有微旨合吾正宗. 廬山大師

祖述正宗尤詳. 而慧觀之序亦然. 吾書之推

以爲證耳. 吾非學禪經而專以爲意也. 客曰.

祖師 之名數則見之矣. 而廬山祖述尤詳者

何謂也. 曰7按僧祐出三藏記所錄曰. 廬山

出修行方便禪經統序釋慧遠述. 及考其序

心其統之之意者. 有曰. 夫三業之興. 以禪智

爲宗. 有曰. 理玄數廣道隱於文. 則是阿難曲

承音詔(其經本. 或寫爲音韶. [&FFFF]#後世傳寫者之筆誤耳. 余考遠公匡山集. 見禪經統序.

實云旨詔)

經數: 二○八○

經名: 傳法正宗論卷下

頁數: 七七八

上              欄

(圭峰普賢行願疏. 亦稱旨詔. 此必圭峰按周唐沙汰已前古本經序也. 旣言曲承旨詔. 曲則

細密之謂也. 若云音)

(詔. 則其義豈爲微密耶. 慧觀法師不淨觀經序亦云. 曲奉聖旨. 不淨觀經卽禪經也. 愚

初未敢輒改大藏國本之)

(文. 此後乃取旨詔爲詳. 請爲百世之定準也)遇非其人. 必藏之靈府.

何者心無1常規. 其變多方. 數無定象. 待感

而應. 是故化行天竺. 緘之有匠. 幽關莫闢. 罕

□其庭. 從此而觀. 理有行藏. 道不虛授. 良有

以矣. 如來泥洹未久. 阿難傳其共行弟子末

田地. 末田地傳舍那婆斯. 此三應眞. 咸乘

至願冥契于昔. 功在言外經所不辯. 必闇軌

元匠(元匠喩佛也)孱焉無差. 其後有優波□. 弱而

超悟. 智終世表. 才高應寡. 觸理從簡. 八萬法

藏所存唯要. 五部之分始自於此. 因斯而推.

固知形運以廢興自兆神用. 則幽步無跡妙

動難尋涉粗生異. 可不愼乎可不察乎. 自玆

2以來感於事變懷其舊典. 五部之學□有其

人. 咸懼大法將頹. 理深其慨. 遂各述讚禪經.

以隆其業(讚禪經. 非經之文. 乃其經之法要也)有曰. 尋條心根者

衆. 統本運末者寡. 或將□而不至. 或守方

而未變. 有曰. 原夫聖旨非徒全其長. 亦所以

救其短. 若然五部殊業. 存乎其人. 人不繼世.

道或隆替. 廢興有時. 則互相升降. 小大之目

其可定乎. 又達節善變出處無際. 晦名寄跡

無聞無示. 若斯人者復不可以名部分. 旣非

名部之所分. 亦不出乎其外. 別有宗明矣. 有

曰. 今之所譯. 出自達磨多羅與佛大先. 其人

西域之俊禪訓之宗. 搜集經要勸發大乘. 有

曰. 非夫道冠三乘智通十地. 孰能洞玄根於

法身. 歸宗一於無相. 靜無遺照動不離寂者

哉. 今推此數端之說. 豈非以阿難□多曲承

中              欄

旨詔待其人而密相傳受. 所謂功在言外經

所不辯者. 統吾釋迦文佛之一大敎. 其經者

律者論者. 其人之學是三者. 莫不由此而爲

之至也. 僧祐所謂統序者. 此其所以然也. 慧

皎高僧傳. 謂佛馱跋陀去秦. 而會遠公於廬

山. 譯出禪數諸經. 僧祐出三藏記傳跋陀亦

曰. 嘗與遠公譯此禪經. 而遠公乃自跋陀傳

其法要. 跋陀則受之於達磨. 故其序述乃如

此之廣大微妙□密者.  蓋發明其經主之心

耳. 此所謂識吾正宗之詳者也. 大宋高僧傳

論禪科曰. 夫法演漢庭. 極證之名未著. 風

行廬阜. 禪那之學始萌. 佛馱什秦□而來. 般

若多晉朝而至. 時遠公也密傳坐法. 深斡玄

機漸染施行. 依違祖述. 其所曰依者. 謂其依

法要也. 違者謂其違敎跡也. 驗此而遠公傳

縣要於跋陀. 豈不果爾耶(傳家所用佛馱般若. 此二人似皆至廬山. 則遠)

(公密傳者. 果得之於誰. 以僧祐慧皎二傳所列. 亦不見有般若同至之說. 然傳家所引.

彼書恐未端審. 寧公亦)

(少思之. 今以其譯經斷. 而遠公當傳於跋陀. 跋陀則得於達磨. 慧觀序明之詳. 然其般

若多似與二十七祖名相)

(近. 以傳記證則二十七祖未聞來晉. 亦3只滅在天竺. 若其聖人忽來忽往. 果先曾以通而

來. 爲達磨禪宗張)

(本. 此在聖人則不可測也. 不然則實自有一般若多. 或諸祖支派者. 先來露此禪旨也.

後或有以此事跡論. 請以)

(吾注正之)當遠公之時. 達磨未至. 密傳極證之說.

而華人未始稍聞. 廬山雖自得之. 輒發則駭

衆而謗生. 料不可孤起. 會其出經遂因而發

之. 然其說益玄. 與其經之文或不相類. 其

意在其經之□要耳. 不宜專心於區區三數

萬文字之間而已矣. 若其曰阿難曲承旨詔

不類其經. 而首稱大迦葉者. 是必特欲明阿

難傳佛經敎之外而別受此之玄旨也. 不爾

下              欄

則何輒與經相反耶. 慧觀之序. 其大槪雖與

廬山之說同. 而其經題目與始說經之人. 曖

昧不甚辯. 吾不盡推以爲篤論但善慧觀. 備

殊祖師名數與吾正宗類. 又以其曰阿難曲

奉聖旨流行千載. 又曰曇摩羅以此法要傳

與色陀羅. 色陀羅與佛陀斯那. 愍此○丹無

眞習可師. 逆流此法至東州. 此似最近吾宗

也. 然當慧觀之時. 佛法入震旦. 已三百七十

餘載矣. 其所傳來者洪經大論殆亦備矣. 何

藉一不淨觀經而爲之師耶. 其謂無眞習可

師. 正以中華未始眞有極證□密之法. 爲此

學敎者之師軌耳. 曰何謂禪經有微旨合吾

之正宗乎. 日禪經曰. 佛言. 欲心阿鼻三摩耶

(元注云. 此是見道之名也)當作達磨摩那斯伽邏. 常觀4其

實義. 以聖行刀斷除陰賊. 莫如劣夫不能報

□爲彼所害. 乃至一切賢聖. 皆應勤修如是

正觀. 爲現法樂故. 爲後世作大明故. 斷一

切苦本故. 饒益衆生故. 肉於凡夫空無所得.

而自放逸不勤修習. 其下乃解曰. 達磨謂世

間第一法也. 摩那斯伽邏謂一經心. 譯者義

言思惟. 夫禪經凡二卷. 自初及終皆華言. 唯

此見道與世第一法一經心者. 獨用梵語. □

而不譯. 吾意經家如是乃含佛微旨. 特欲以

□密感悟超拔. 其循此而思惟道者耶. 故其

次此卽列佛○曰. 常觀眞實義. 若其所謂當

以聖行刀斷除陰賊者. 按智度論云. 十六聖

行刀. 其義不離三解脫門也. 然三解脫門通

大小乘. 但以其所緣爲優劣耳. 大乘之三解

脫門者. 所緣諸法實相. 小乘則異於是. 今

經數: 二○八○

經名: 傳法正宗論卷下

頁數: 七七九

上              欄

此果緣眞實義. 而使以聖行刀驗其所觀者.

誠大乘之妙微密法矣. 又其經之勝道決定分

結句曰. 我以少慧力. 略說諸法性. 如其究竟

義. 十力智境界. 又其下卷之末說偈曰. 方便

治地行. 乃至究竟處. 無上法施主. 施是傳至

今. 其結又曰. 惟彼已度者. 然後乃究竟. 此

豈不謂其究竟處. 乃佛佛妙微密心. 不可以

情識狀. 唯以此證者乃相應耳. 此其與吾正

宗合者也. 昔涅槃經時. 諸比丘旣聞其離四

倒之說. 遂更心佛久住于世. 以爲其敎導. 如

來將正其知見乃曰. 我今所有無上正法悉

已付囑摩訶迦葉. 是迦葉者當爲汝等作大

依止. 猶如如來爲諸衆生作依止處. 智度論

曰. 佛將入涅槃. 北首臥時. 先告阿難. 若今現

前若我過去後. 比丘當自依止法. 夫自依止

法者. 謂內觀身常念一心智慧勤修精進云

云. 蓋敎不餘依止. 次謂以戒經爲師. 及其所

集法寶藏之事(1涅槃後分經亦)然夫涅槃. 所謂無上

正法者. 乃是直指如來所證法性. 已付大迦

葉矣. 欲衆學法之者. 依以爲其所正之處耳

然資其主敎法於後世. 非付法印使持之. 則

何以爲之主耶. 今其謂已付大迦葉者. 豈非

使其以法而軌正印證乎奉敎而修證者耶.

又其經曰. 四人出世護持法者. 應當證知而

爲依止. 是人善解如來微密深奧藏. 又曰. 能

解如來密語及能說故. 是豈不然哉. 大論先

敎依止法者. 其意與四依相近也. 禪經謂. 大

迦葉相承吾佛. 佛滅後以此次第傳之. 固亦

驗矣. 遠公曰. 曲承旨詔. 與夫所謂密語豈遠

中              欄

乎哉. 學者必以心通. 則其付無上正法之深

旨可心也. 此固與其經他卷以法付于王臣

四部之衆者. 事同而意異也. 又大論囑累品

問曰. 更有何法甚深勝般若者. 而以般若囑

累阿難. 而餘經囑累菩薩(餘經. 卽其論前文云. 法華經諸餘方等經. 囑)

(累喜王諸菩薩等)答曰. 般若波羅蜜非□密法(此豈不謂□密)

(法乃勝乎般若耶. 此明龍2本離經而又傳其□密之旨必矣. 安可以敎部論. 余奏記後. 盡

見其微意. 不敢輒改)

(已奏之文. 更出此實. 欲學者省之耳)而法華等諸經. 說阿羅漢受

決作佛大菩薩能受持用. 譬如大藥師能以

毒爲藥. 若其論始尊大乎. 般若曰. 摩訶般

若波羅蜜經. 諸經中第一大. 又曰. 般若波羅

蜜名三世諸佛母. 能示一切法實相. 又曰. 諸

法實相卽是般若波羅蜜. 又曰. 除諸法實相.

餘殘一切法相. 盡名爲魔. 又涅槃經曰. 摩訶

般若成□密藏. 今其於囑累乎聲聞菩薩衆

經之後. 乃特曰. 般若波羅蜜非□密法. 是豈

非龍本(本字避御名其下倣此)承大迦葉阿難爲傳法大

祖. 而經外又眞得其實相. 欲席此而稍發之

耶. 不爾何輒以大般若而爲非□密法乎. 吾

硏其能以毒爲藥之喩者. 益見其玄旨有在

此. 又未易以敎部斷之(其論又云. 以細微妙虛妄法治. 譬如有毒能治)

(衆毒. 又古德云. 四敎皆是權巧化物. 乃引經云. 空拳□小兒. 爲證此可心其以毒爲藥

之義也)若

遠公序曰. 阿難曲承旨詔. 遇非其人. 必藏之

靈府. 又曰. 功在言外經所不辨. 是亦龍*本

之意耳. 曰子前謂涅槃付囑摩訶迦葉者. 乃

傳其□密之法. 與此囑累阿難不亦同矣. 何

故涅槃之時不皆言耶. 曰阿難在弟子爲次.

又專傳佛經論. 苟越次顯稱阿難. 則不別乎

下              欄

經外. 而曲有所傳也. 指之迦葉. 乃專乎付長.

而所以尊其□密心傳之謂也. 雖囑之阿難.

當此固亦存而不言耳. 傳燈錄曰. 幷○阿難.

副貳傳化. 豈非專在乎大迦葉耶. 然此大經

大論. 與夫禪經所謂佛滅度後尊者大迦葉

尊者阿難乃至尊者不若蜜多羅諸持法者.

以此慧燈次第傳受. 又與乎遠公慧觀二序

曰. 阿難曲承旨詔藏之靈府. 遇其人而後傳

者. 固亦同矣. 今以此五者之說. 而驗乎寶

林傳燈. 所謂如來將化. 乃命摩訶迦葉云. 吾

以淸淨法眼涅槃妙心實相無相微妙正法今

付於汝. 汝當護持. 幷○阿難. 副貳傳化無令

斷絶. 又近世李令公遵□. 廣燈錄稱. 大迦葉

謂阿難曰. 婆伽婆未圓寂時. 多子塔前以正

法眼藏密付於我. 我今傳付於汝. 而其本末

何嘗異耶. 古今所謂言敎之外其別傳正法

者. 豈不灼然至是乎. 客曰. 子所推詳也. 且

若禪經所見但三十七品四念處. 此皆小乘

行相耳. 而子謂其出於菩提達磨. 豈其宜耶.

吾甚疑之何如. 曰夫三十七品四念處者. 固

通乎大小乘. 子且善聽. 按智度論曰. 佛說四

念處乃至八聖道分. 是摩訶衍. 三藏中亦不

說三十七品. 獨是小乘法. 又曰. 六波羅蜜三

十七道法中. 生過去未來現在十方諸佛. 是

故須菩提. 菩薩欲得阿□多羅三□三菩提.

佛世界成就衆生. 當學六波羅蜜三十七道

法. 又曰. 佛告須菩提. 菩薩摩訶薩如是學. 爲

學六波羅蜜. 爲學四念處. 如是學爲學盡諸

學道. 如是爲學學佛所行處. 如是學爲開甘

經數: 二○八○

經名: 傳法正宗論卷下

頁數: 七八○

上              欄

露門. 如是學爲示無爲性. 須菩提. 下劣之人

不能作是學. 佛意其如此也. 孰謂三十七品

四念處唯是小乘行相乎. 今菩提達磨方以

大菩薩僧. 傳法爲祖. 演禪經行其大乘之法.

正其宜矣. 又何疑哉. 借令四念處唯是小乘

之道. 而其論又曰. 須菩提. 菩薩如是學一切

法中得淸淨. 所謂聲聞□支佛心. 又曰. 菩薩

如是爲了知一切衆生心所趣向. 又曰. 三十

七品是聲聞□支佛涅槃道. 佛勸菩薩應行

是道. 如此則菩薩亦得以聲聞法而進人明

矣. 今禪經演之. 豈不奉佛意耶. 何謂而不可

也. 肉其未果以小乘而待人乎. 夫禪經乃達

摩祖師. 初以方便敎化乎三乘之修行者. 欲

因其淺而導之深耳. 其經云. 如來境界不可

思議. 此之例是也. 遠公序曰. 撮諸經要勸

發大乘詳矣. 曰若爾則禪經首列乎傳法諸

祖. 豈古諸祖亦傳乎經敎耶. 曰是也. 古之傳

法所以證其行敎也. 而以敎入道者. 必以祖

師所傳爲之印正矣. 禪源詮謂. 傳法諸祖初

以三藏敎乘兼行. 後之祖師觀機乃特顯宗

破執. 益更單傳其心印也. 客曰. 吾又聞般若

多羅唯以大法藥付之達磨. 令其直接上機.

乃在乎經敎之外. 不立文字直指人心成究

竟覺. 未聞其復循大小乘行相以爲其說乎.

曰然. 般若達磨之付受者. 此誠佛祖之正傳

者也. 然學者亦當更心先聖囑累之本末究

其行化機宜之意也. 不應白執其一時之言

說相發難. 夫以大法藥直接上機. 不立文字

直指人心成究竟覺者. 此蓋般若多羅初誡

中              欄

達磨. 宜遊方觀機以行其正傳之法耳. 意謂

須其滅度後(般若多羅滅度之後也)更六十七年. 震旦國

始有上機者. 與達磨緣會. 其時乃當施大法

藥直接此機之人也. 今禪經自達磨未入中

華百餘載已前. 方在西域. 以其正傳之時未

至上機者少. 且順彼人機方便傍大小乘. 而

義說之耳(寶林傳亦云. 達磨先在南天竺. 以小乘法化道若干人)此亦達磨

且行其前. 所謂菩薩爲盡諸學道. 爲了知一

切衆生心所趣向者也. 而祖師之道非止乎

是而已矣. 若其不立文字直指人心而接上

機者. 禪經一但[&FFFF]#之. 而未始發. 及其時適至.

達磨乃□然東來. 乘震旦有大乘氣. 所謂其

正傳者. 遂大振於梁魏之世矣. 學者淺悟. 徒

見其在文字談說三乘止觀. 卽謂非菩提達

磨之言. 何其易也. 若禪經其勝決定分結句

云. 我以少慧力. 略說諸法性. 如其究竟義. 十

力智境界. 此蓋祖師自謙意謂. 今經乃我聊

略說此法性耳. 若其究竟之理. 則佛之境界

□密微妙. 非文字義說可宣. 必密傳妙證可

以至矣. 又其經之末說偈曰. 方便治地行. 乃

至究竟處. 最上法施主. 施是傳至今. 其結句

又曰. 惟彼已度者. 然彼乃究竟. 其曰方便治

地行者. 乃其且以義而演禪經之謂也. 其曰

乃至究竟處者. 蓋其正傳大法直接上機之

謂也. 其曰最上法施主施是傳至今者. 乃達

磨自謂. 其承佛所傳. 而□至于今也. 其曰

唯彼已度者然後乃究竟者. 蓋謂此法□密

無言無示難信難到. 唯是以此己證之者. 然

後乃知其所以爲究竟也. 如此其意豈非經

下              欄

之外而自有旨哉. 豈非不假文字而待人直

以心證乎. □乎遠公承達磨之徒. 而密傳之.

乃序當經曰. 阿難曲承旨詔. 遇非其人必藏

之靈府. 又曰. 功在言外經所不辯. 又曰. 若斯

人也無聞無示. 別有宗明矣. 如此而遠公所

得亦何嘗在乎經敎語言文字之間耶. 嗚呼

末學寡識. 安知古德先傳此禪經. 乃達磨正

統之張本也. 得以爲吾宗衰微之明證乎. 曰

他宗之師亦有名乎達磨多羅者. 今子謂達

磨多羅. 卽禪宗之菩提達磨. 何以爲之正耶.

曰吾前論以禪經二十八祖數證之已詳. 又

達公序曰. 達磨多羅西域之俊禪訓之宗. 此

非吾祖師誰歟. 他宗之同名者. 安得轍預此

耶. 然其發揮禪經者. 乃跋陀三藏與廬山大

師. 而慧觀亦預焉. 此三人者皆謂其具大乘

圓頓之意. 其言豈繆乎. 若遠公者乃古今天

下所謂安遠者也. 吾佛敎大盛於中國. 蓋自

此二公之始. 尤大法師也. 吾嘗謂. 遠公識最

高量最遠. 其爲釋子有文有質. 儀形僧寶而

其風烈卓然. 乃爲儒之聖賢百世景伏. 在古

今高僧遠公絶出. 是蓋不可測之人也. 跋陀

尊者該通三藏尤彊記. 在西域謂博極其內

外經書. 號爲異僧. 僧肇乃尊曰. 大乘禪師. 慧

觀其義學才俊. 當時與生肇融叡等夷. 亦古

有名之法師也. 而其三人者如此皆尊夫禪

要. 而達磨之道恐亦至矣. 吾又聞智度論曰.

禪最大如王. 言禪則一切皆攝. 佛菩薩諸三

昧及佛得道捨壽. 如是等種種勝妙功德皆

在禪中. 而化卷又謂此義曰. 解脫禪三昧皆